Nr. L 361/8 De Europæiske Fællesskabers Tidende 23. 12. 78 RÅDETS FORORDNING (EØF) Nr. 3042/78 af 18. december 1978 om ændring af forordning (EØF) nr. 1358/77 om fastsættelse af almindelige reg- ler for udligning af lageromkostninger for så vidt angår sukker RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 3330/74 af 19. december 1974 om den fælles markeds- ordning for sukker (1), senest ændret ved forordning (EØF) nr. 1396/78 (?), særlig artikel 8, stk. 3, litra a), under henvisning til forslag fra Kommissionen, og ud fra følgende betragtninger : I artikel 8, stk. 1, tredje afsnit, litra a), i forordning (EØF) nr. 3330/74 er det fastsat, at der skal opkræves en afgift til udligning af lageromkostningerne for suk- ker og visse former for sirup fremstillet af sukkerroer eller sukkerrør høstet i Fællesskabet ; det er i artikel 6, stk. 4, i Rådets forordning (EØF) nr. 1358/77 af 20. juni 1977 om fastlæggelse af alminde- lige regler for udligning af lageromkostninger for så vidt angår sukker samt om ophævelse af forordning (EØF) nr. 750/68 ?), ændret ved forordning (EØF) nr. 1397/78 (?), fastsat, at denne afgift for de afsatte mæng- der hvidt sukker, råsukker eller sirup skal opkræves hos fabrikanterne ; 3 afgiften skal generelt betales, når sukkeret overgår til konsum ; dette princip bør også, i det omfang det er muligt, og hvis den pågældende medlemsstat træffer beslutning herom, anvendes, når det råsukker, som en virksomhed har fremstillet, senere raffineres af en an- den virksomhed — UDSTEDT FØLGENDE FORORDNING : Artikel 1 I artikel 6, stk. 4, i forordning (EØF) nr. 1358/77 til- føjes følgende afsnit : »For så vidt angår råsukker, der er produceret af en virksomhed og skal raffineres af en anden virksom- hed med sæde i samme medlemsstat, kan denne medlemsstat uanset første afsnit træffe afgørelse om, at afgiften opkræves fra den sidstnævnte virk- somhed, når sukkeret afsættes.« Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Ti- dende. Den anvendes ikke i de tilfælde, hvor afgiften er forfal- den før denne forordnings ikrafttræden. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 18. december 1978. ) EFT nr. L 359 af 31. 12. 1974, s. 1. ) EFT nr. L 170 af 27. 6. 1978, s. 1. ) EFT nr. L 156 af 25. 6. 1977, s. 4. ) EFT nr. L 170 af 27. 6. 1978, s. 3. På Rådets vegne J. ERTL Formand